ลงทุนใน “หุ้นสโมสรฟุตบอล”
14 สิงหาคม 2565

ลงทุนใน “หุ้นสโมสรฟุตบอล” 
กลับมาถึงเวลาที่ทุกคนต่างรอคอยกันอีกแล้วเมื่อการแข่งขันฟุตบอลพรีเมียร์ลีกของอังกฤษได้รูดม่านเปิดฤดูกาลใหม่ (2022-2023) เมื่อวันเสาร์ที่ 6 สิงหาคม 2022 ที่ผ่านมาเป็นที่เรียบร้อย โดยฟุตบอลพรีเมียร์ลีกได้เปิดฤดูกาลไปพร้อมกับบุนเดสลีกา เยอรมัน และ ลีกเอิง ฝรั่งเศส ส่วนฟุตบอลลีกใหญ่ๆ ในยุโรปกัลโช่ เซเรียอา อิตาลี่,  ลาลีกา สเปน ก็จะทยอยเปิดฤดูกาลตามมาเช่นกัน (สาเหตุที่ฟุตบอลเปิดฤดูกาลอย่างรวดเร็วในปีนี้เพราะว่าปีนี้จะมีเทศกาลฟุตบอลโลก 2022 ซึ่งจะจัดในช่วง 11 พฤศจิกายน 2022 ที่ประเทศกาตาร์)
ในโลกของการลงทุนตัวแปรที่ส่งผลกระทบต่อราคาหุ้นคงหนีไม่พ้นการปรับตัวเพิ่มขึ้นของอัตราผลตอบแทนจากพันธบัตร (ซึ่งจะนำไปสู่เงินเฟ้อ) ตัวเลขทางเศรษฐกิจ การเมืองระหว่างประเทศ การระบาดของไวรัส Covid-19 หรือแม้กระทั่งปัจจัยเฉพาะเจาะจงที่มีผลต่อราคาหุ้นนั้นๆ เช่น การเติบโตของรายได้และกำไรสุทธิ อัตราการจ่ายเงินปันผล อย่างไรก็ดีการลงทุนในหุ้นสโมสรฟุตบอลปัจจัยที่นักลงทุนต้องติดตามอาจจะมีความเหมือนหรือแตกต่างไม่มากก็น้อย ซึ่งในมุมมองของแฟนฟุตบอล แน่นอนว่าสิ่งที่พวกเค้าต้องการเห็นคือถ้วยรางวัลไม่ว่าจะเป็นแชมป์ภายในประเทศหรือว่า UFFA Champion League (ถ้วยรายการใหญ่ที่สุดของทวีปยุโรป) อย่างไรก็ตามในมุมมองของนักลงทุนสิ่งที่พวกเค้าต้องการเห็นคือกำไรและเงินปันผลที่จ่ายให้แก่ผู้ถือหุ้น 
ณ ปัจจุบัน มีสโมสรฟุตบอลระดับโลกเข้ามาระดมทุนผ่านการจดทะเบียนซื้อขายในตลาดหุ้นอย่างมากมาย อาทิ ปีศาจแดงManchester United ทีมที่มีรากฐานแฟนบอลมากที่สุดจากทั่วทุกมุมโลก โดยรายได้หลักๆ ของทีมปีศาจแดงมาจากตั๋วเข้าชมในสนาม Old Trafford ซึ่งสามารถรองรับแฟนบอลได้เกือบๆ 8 หมื่นที่นั่ง ค่าลิขสิทธิ์ถ่ายทอดสด รายได้จากการขายของที่ละลึกไม่ว่าจะเป็นเสื้อบอล สปอนเซอร์คาดอกเสื้อแข่ง (ซึ่งทีมปีศาจแดงได้บริษัท IT ยักษ์ใหญ่ Team Viewer จะเข้ามาเป็นสปอนเซอร์สนับสนุนทีม) 
ข้ามฝากมาที่ฝั่งเมืองหลวงดินแดนกังหันลม AFC Ajax Amsterdam ทีมดังจากประเทศเนเธอร์แลนด์ ที่มีจุดเด่นในด้านการปั้นนักเตะเยาวชนมาขายต่อให้ทีมยักษ์ใหญ่ในหลายประเทศในยุโรปอย่างมากมาย โดยในอดีตจนถึงปัจจุบัน AJAX ได้ขาย Super Star ดังต่อไปนี้ Frenkie De Jong ไป Barcelona และ Matthijs De Ligt ที่ย้ายไปทีมม้าลาย Juventus (ก่อนที่ในปัจจุบันจะย้ายไปร่วมทีมเสือใต้ Bayarn Munich ในเยอรมันนี) 
เมื่อปี 2018 เจ้าม้าลาย Juventus ได้ทำการเขย่าการซื้อขายของตลาดหลักทรัพย์ของประเทศอิตาลี่ จากการที่ทีมไปคว้าตัว Super Star ดังระดังโลก Ronaldo ซึ่งหุ้นของทีมม้าลายปรับเพิ่มอย่างมหาศาลในวันเปิดตัวมากกว่า 10% ซึ่งภายหลังสโมสรสามารถทำกำไรจากการขายเสื้อบอลได้มากกว่าค่าตัวที่สโมสรไปคว้ามาเสียอีก (อย่างไรก็ดี ณ ปัจจุบัน Ronaldo อยู่ภายใต้สังกัด ปีศาจแดง Manchester UTD และกำลังมีกระแสข่าวว่าอาจจะย้ายตัวออกจากทีมก่อนที่ตลาดซื้อขายนักเตะจะปิดตัวลงภายในสิ้นเดือนสิงหาคม 2022)
สำหรับสโมสรที่ขึ้นชื่อในการซื้อนักเตะราคาถูกและขายต่อให้สโมสรอื่นในราคาที่แพงคงหนีไม่พ้นเสือเหลือง Borussia Dortmund จากเยอรมัน ซึ่งในล่าสุดขาย Jadon Sancho ให้ทีมปีศาจแดงด้วยค่าตัวเฉียด EUR 95 ล้าน (ในอดีตได้ขาย Ousmane Dembele ไปให้ Barcelona มากกว่า EUR 105 ล้าน) และล่าสุดได้ขาย Erling Braut Haaland ไปให้กับทีมเรือใบสีฟ้า Manchester City 
ปัจจัยที่นักลงทุนควรรู้ก่อนเข้าลงทุนในหุ้นสโมสรฟุตบอล
หุ้นสโมสรฟุตบอลมีค่าสัมประสิทธิ์สหสัมพันธ์ (Correlation) เคลื่อนไหวไม่สัมพันธ์กับหุ้นในหมวดอื่นๆ ดังนั้นข้อมูลทางเศรษฐกิจ หรือ อัตราเงินเฟ้อ อาจจะไม่มีความสัมพันธ์กันอย่างสิ้นเชิง และสินทรัพย์ของสโมสรฟุตบอลคือรายชื่อนักฟุตบอลระดับโลก ซึ่งเป็นการยากในการประเมินมูลค่าที่เหมาะสม ซึ่งในการซื้อขายนักฟุตบอลอาจจะมี Emotion Value รวมอยู่ด้วย 
ผลบวกจากการกระจายวัคซีนอย่างมีประสิทธิภาพในยุโรปทำให้แฟนบอลสามารถกลับมาเข้าชมเกมฟุตบอลในสนามได้ซึ่งจะเป็นผลบวกแก่สโมสรยักษ์ใหญ่ในยุโรป เนื่องจากจะมีรายได้มหาศาลกลับเข้ามาสู่สโมสรอีกครั้ง (รวมถึงร้านค้าต่างๆ ภายในสนามด้วยไม่ว่าจะเป็น ร้านขายของที่ระลึก ร้านกาแฟและอาหาร)
การเข้าร่วมแข่งขันในฟุตบอลรายการ UFFA Champion League มีผลต่อรายได้อย่างมหาศาลต่อสโมสรที่จะได้รับจากองค์กร UFFA และเงินรางวัลจะเพิ่มขึ้นไปอีกถ้าสโมสรสามารถผ่านเข้าสู่รอบลึกๆ ของรายการนี้ได้  
การเปลี่ยนแปลงตัวผู้จัดการทีมและเปิดตัวนักเตะใหม่ๆ อาจมีผลต่อราคาหุ้นอย่างมีนัยยะ (ถึงแม้ว่าบางครั้งการซื้อนักเตะใหม่จะทำให้สโมสรมีหนี้สินเพิ่มขึ้น และไม่ได้การันตีว่าทีมจะต้องประสบความสำเร็จ)
Investor Tip:
Manchester United – จดทะเบียนซื้อขายในตลาดหลักทรัพย์ New York Stock Exchange (NYSE), ประเทศสหรัฐอเมริกา ซึ่งใช้ Ticker Code ในการซื้อขายว่า “MANU US” (ในรูปแบบของ US ADR) โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) Manchester United ทีมที่มีรากฐานแฟนบอลมากที่สุดจากทั่วทุกมุมโลก โดยรายได้หลักๆ ของทีมปีศาจแดงมาจากตั๋วเข้าชมในสนาม Old Trafford ซึ่งสามารถรองรับแฟนบอลได้เกือบๆ 8 หมื่นที่นั่ง ค่าลิขสิทธิ์ถ่ายทอดสด รายได้จากการขายของที่ละลึกไม่ว่าจะเป็นเสื้อบอล สปอนเซอร์คาดอกเสื้อแข่ง (ซึ่งทีมปีศาจแดงได้บริษัท IT ยักษ์ใหญ่ Team Viewer จะเข้ามาเป็นสปอนเซอร์สนับสนุนทีม) 
AFC AJAX – จดทะเบียนซื้อขายในตลาดหลักทรัพย์ Euronext Amsterdam, ประเทศเนเธอร์แลนด์ ซึ่งใช้ Ticker Code ในการซื้อขายว่า “AJAX NA” โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) AFC Ajax Amsterdam ทีมดังจากประเทศเนเธอร์แลนด์ ที่มีจุดเด่นในด้านการปั้นนักเตะเยาวชนมาขายต่อให้ทีมยักษ์ใหญ่ในหลายประเทศในยุโรปอย่างมากมาย โดยในอดีตจนถึงปัจจุบัน AJAX ได้ขาย Super Star ดังต่อไปนี้ Frenkie De Jong ไป Barcelona และ Matthijs De Ligt ที่ย้ายไปทีมม้าลาย Juventus (ก่อนที่ในปัจจุบันจะย้ายไปร่วมทีมเสือใต้ Bayarn Munich ในเยอรมันนี)
Juventus Football Club – จดทะเบียนซื้อขายในตลาดหลักทรัพย์ Borsa Italiana และ Milan Stock Exchange, ประเทศเนเธอร์แลนด์ ซึ่งใช้ Ticker Code ในการซื้อขายว่า “JUVE IM” โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) 
Borussia Dortmund – จดทะเบียนซื้อขายในตลาดหลักทรัพย์ Xetra Stock Exchange, ประเยอรมัน ซึ่งใช้ Ticker Code ในการซื้อขายว่า “BVB GY” โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1) สโมสรที่ขึ้นชื่อในการซื้อนักเตะราคาถูกและขายต่อให้สโมสรอื่นในราคาที่แพงคงหนีไม่พ้นเสือเหลือง Borussia Dortmund จากเยอรมัน ซึ่งในล่าสุดขาย Jadon Sancho ให้ทีมปีศาจแดงด้วยค่าตัวเฉียด EUR 95 ล้าน (ในอดีตได้ขาย Ousmane Dembele ไปให้ Barcelona มากกว่า EUR 105 ล้าน) และล่าสุดได้ขาย Erling Braut Haaland ไปให้กับทีมเรือใบสีฟ้า Manchester City 
Source: KS Offshore, CFRA Research, Bloomberg 
เปิดพอร์ตลงทุนหุ้นต่างประเทศ >  https://bit.ly/3sZiZyW
#KSecurities #KS  #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp